  Виталий Пронин Е. Шутова но А. СеливёрстоваЭгра ёросысь Сэп гуртысь Анастасия Селивёрстовалы, школаын дышетскыкуз, туж кельшылӥзы удмурт кылъя но литературая урокъёс. Соин ик школа бере кытчы вамыштон сярысь кема ӧз малпаськы, бырйиз Глазовысь пединститутэз: луо, пе, покчи классъёсын дышетӥсь, нуо удмурт кылъя но урокъёсты но.- Дышетскисько нырысетӥ курсын, нырысетӥ сессиез но пыр потӥ ни, экзаменъёсме «4»-ёслы но «5»-ёслы гинэ сётӥ, - шуэ нылаш. - Тодон-валан люканы туж кельше. Эшшо мынам кылдӥзы выль тодмоосы, выль эшъёсы.Настялэн пединститутъя матысь эшез луиз Екатерина Шутова, соин одӥг комнатаын уло. Катя Глазове вуэмын Сьӧлта черкогуртысь. Таиз но нырысетӥ сессизэ туж умой чидаз. Но вань одӥг сюлмаськонэз:- Удмурт кылэз лябгес тодӥсько, - шуэ со. - Школаын анай кылъя урокъёсмы ӧй вал. Бен, дорам анай-атае куспазы вераськыло ик удмурт сямен, но милемымыз малы ке ӧз дышетэ солы.Табере Катяез удмуртлы дышетэ Настя. Оско: пединститутэз йылпумъякузылы, нылъёс куспазы вольыт удмурт кылын лабыртозы ни.Элина Васильева Теги: Глазов Глазовысьпединститут Сьлта Сэп Эгра  